नेपाल सुपर लिग : ललितपुर र पोखराको सफल सुरुआत
के यो संकेत हो, नेपाल सुपर लिगले गतिलो फुटबल खेल पस्कने छ त ? सायद । यसको फरक उत्तर हो, फुटबलमात्र हुनुपर्छ, रोमाञ्चक खेल त दशरथ रंगशालामा पनि सम्भव हुन्छ । समस्या त फुटबल नभएर नै हो । 
काठमाडौँ — के यो संकेत हो, नेपाल सुपर लिगले गतिलो फुटबल खेल पस्कने छ त ? सायद । यसको फरक उत्तर हो, फुटबलमात्र हुनुपर्छ, रोमाञ्चक खेल त दशरथ रंगशालामा पनि सम्भव हुन्छ । समस्या त फुटबल नभएर नै हो । एनएसएलमा शनिबार चितवनविरुद्ध बल अघि बढाउँदै पोखराका खेलाडी (नीलो)। तस्बिर : कान्तिपुरललितपुर सिटी एफसी र बुटवल–लुम्बिनीबीच दशरथ रंगशालामा शनिबार भएको खेल धेरै अर्थमा मीठो रह्यो । तीव्र गति, बलमाथि मीठो नियन्त्रण, आक्रामक सोच, आक्रमण, फेरि प्रत्याक्रमण अनि अरू धेरै विविधता रह्यो यो खेलमा ।विश्वास गरौं, यसपालि दोस्रो संस्करणको नेपाल सुपर लिग भर्खर सुरु भएको छ । यसले दिने रोमाञ्च अझ धेरै बाँकी छ । कम्तीमा कागजमा ललितपुर यसपल्ट प्रतियोगिताको सबैभन्दा बलियो टिम हो । त्यस अर्थमा उपाधिका लागि बलियो प्रत्याशी । पहिलो हाफको खेलले यही संकेत देखायो । ललितपुरले २६ औं मिनेटमा दिनेश हेमजनको गोलमा अग्रता लिएको थियो । दोस्रो गोलका लागि लामो समय पनि कुर्नुपरेन । कप्तान अनन्त तामाङले ३१ औं मिनेटमा दोस्रो गोल थपे ।दिनेश र अनन्त गोल गर्ने खेलाडीको सूचीमा हुनु राष्ट्रिय टिमका लागि सुखद पक्ष नै रह्यो । ढंगले क्लियर नभएको बलमा दिनेशले गोलको खाता खोले । अनन्तले गोलका लागि लामो दूरीबाट हेड गरेका थिए । यो कति धेरै शक्तिशाली रह्यो भने बुटवलका गोलरक्षक महामोदुसामु अवसर नै बनेन । पहिलो हाफका यी दुई गोलपछि अनुमान थियो, कतै ललितपुर अझै धेरै ठूलो अन्तरले जित्ने त होइन ? तर त्यस्तो भएन ।उल्टै दोस्रो हाफमा ललितपुर दबाबमा रह्यो । किनभने दोस्रो हाफको ४५ मिनेटमा बुटवल हाबी रह्यो । भलै, टोलीले कुनै गोल निकाल्न सकेन । तर, अवसर भने शृंखला सिर्जना गरेको थियो । यसले देखाएको छ, जत्तिकै राम्रो भने पनि ललितपुर पूर्ण टिम भने होइन, यसलाई दबाबमा राख्न सकिनेछ । त्यो पनि मज्जाले । त्यही क्रममा ललितपुरका प्रशिक्षक इयान एन्ड्र्यु गिलान दबाबमा पनि रहे । त्यसैले उनी दोहोरो पहेँलो कार्डसँगै मैदान छाड्न बाध्य रहे ।घटना थियो दोस्रो हाफको इन्ज्युरी समय । उनलाई रातो कार्ड देखाउने अरू कोही थिएनन् । भारतीय रेफ्री नै थिए । उनको नाम हो, राम दास । यो पनि थियो, यसपल्ट प्रतियोगितामा नयाँ प्रयोग । यो यस्तो प्रयोग हो, जसको धेरै अर्थ हुनेछ । शनिबार ‘डबल हेडर’ को पहिलो खेलमा भने पोखरा थन्डर्सले पनि विजयी सुरुआत लियो । खेलमा एक गोलमात्र देख्न पाइयो । यो रह्यो, मोसेस ग्याबाहको नाममा । उनले ७१ औं मिनेटमा गोल गरेका थिए ।गोलरहित बराबरीपछि पेनाल्टी एरियामा पाएको सुन्दर पास सदुपयोग गर्दै उनले निर्णायक गोल गरे । जितपछि पोखराको पहिलो खेलबाट ३ अंक भएको छ । चितवन भने शून्यमै रह्यो । टोलीसामु चुनौतीको चाङ लागेको छ । चितवनले धेरै मिहिनेत गर्नुपर्नेछ । कुरा के भन्दा चितवन यस्तो एक्लो अभाग्यशाली टिम हो, जसले अहिलेसम्म यो फ्रेन्चाइज फुटबलमा कुनै जित निकाल्न सकेको छैन । टोलीले पहिलो संस्करणमा एउटै खेल जितेन ।चितवनको समग्रमा सातौं खेल हो । यसमा कुनै जित छैन । छ त खालि बराबरी र हार । चितवन पछिल्ला ५ खेलमा लगातार पराजित छ । यस प्रतियोगिताको छोटो इतिहासमा चितवनको नाममा लगातार सबैभन्दा खराब प्रदर्शनको रेकर्ड जोडिएको छ । पहिलो संस्करणका सुरुआती दुई खेलमा बराबरी खेलेपछि चितवन लगातार पराजित भएको थियो । तय छ, यो तथ्यांकले टिमका भारतीय प्रशिक्षक मेहराज उद्दिनलाई दबाबमा राख्नेछ ।ललितपुर २–० बुटवल–लुम्बिनीपोखरा १–० चितवन